b'\n_START_ARTICLE_\nMauritius\n_START_SECTION_\nHistorie\n_START_PARAGRAPH_\n\xc3\x98en har v\xc3\xa6ret kendt af araberne siden 900-tallet, portugiserne kom som de f\xc3\xb8rste europ\xc3\xa6ere til \xc3\xb8en i 1505. Nederl\xc3\xa6nderne koloniserede \xc3\xb8en i 1638, og de opkaldte \xc3\xb8en efter prins Morits af Oranien. Holl\xc3\xa6nderne drog fra \xc3\xb8en nogle \xc3\xa5rtier senere. I 1700-tallet var \xc3\xb8en under fransk kontrol. Franskm\xc3\xa6ndende indf\xc3\xb8rte de f\xc3\xb8rste sorte slaver til at producere sukker. F\xc3\xb8rhen var \xc3\xb8en stort set ubeboet. I 1810 indtog Storbritannien \xc3\xb8en i forbindelse med Napoleonskrigene. \xc3\x98en blev britisk, og briterne beholdt kontrollen frem til uafh\xc3\xa6ngigheden i 1968. Under den engelske kolonitid blev der indf\xc3\xb8rt en stor m\xc3\xa6ngde asiatiske kulier. I mange lande er systemet for kulier forbudt i henhold til verdenserkl\xc3\xa6ringen om menneskerettigheder, da det er en form for slaveri. _NEWLINE_Det f\xc3\xb8rste historiske bevis for eksistensen af en \xc3\xb8en, er p\xc3\xa5 et kort fremstillet af den italienske kartograf Alberto Cantino fra 1502. Fra dette ser det ud til, at \xc3\xb8en fik navnet Dina Arobi eller Dina Margabin af arabiske sejlere, der anses som det f\xc3\xb8rste folk der opdagede \xc3\xb8en. En r\xc3\xa6kke noter antyder at araberne opdagede \xc3\xb8en, da et stormvejr pressede deres b\xc3\xa5d hen p\xc3\xa5 \xc3\xb8en ved et tilf\xc3\xa6lde. _NEWLINE_I 1507 bes\xc3\xb8gte portugisiske sejlere \xc3\xb8en. \xc3\x98en vises med et portugisisk navn Cirne p\xc3\xa5 tidlige kort, sandsynligvis fra navnet p\xc3\xa5 et skib fra en ekspedition i 1507. En anden portugisisk s\xc3\xb8mand, Dom Pedro Mascarenhas, gav navnet Mascarenerne. Mascarenerne anvendes i dag som en betegnelse for en gruppe af vulkanske \xc3\xb8er i \xc3\x98stafrika, der inkluderer Mauritius.                                                                                                                                                                                                                                                                                                                       Portugiserne var allerede var etableret i Asien i Goa, ved Malabars kyst, p\xc3\xa5 \xc3\xb8en Ceylon (nu Sri Lanka) og p\xc3\xa5 den malaysiske kyst. Portugisernes vigtigste afrikanske base var i Mozambique, derfor foretrak de portugisiske sejlere at anvende kanalen i Mozambique der gik til Indien som deres handelsrute. Comorerne i nord blev ligeledes vurderet til at v\xc3\xa6re en mere praktisk port i forhold til porten i Port Louis. S\xc3\xa5ledes blev der ikke etableret nogen permanent portugisisk koloni p\xc3\xa5 \xc3\xb8en._NEWLINE_I 1598 besatte en hollandsk skvadron under admiral Wybrand van Warwyck \xc3\xb8en. Warwyck gav \xc3\xb8en navnet Mauritius til \xc3\xa6re for prins Morits af Oranien, statholder af De Forenede Nederlande._NEWLINE_Udenrigsministeren fra Oman, har antydet at have evidens for at \xc3\xb8en har v\xc3\xa6ret en del af det Omanske sultand\xc3\xb8mme i det femtende \xc3\xa5rhunderede._NEWLINE_Mauritius var det femte land i verden til i 1847 at udgive frim\xc3\xa6rker efter Storbritannien i 1840, Brasilien i 1843 og Schweiz og USA i 1846 (og det f\xc3\xb8rste land i Commonwealth)._NEWLINE_Mauritius\' f\xc3\xb8rste udgave af deres frim\xc3\xa6rker, de s\xc3\xa5kaldte "POST OFFICE" (27 eksemplarer kendt i verden i dag) er vurderet som verdens dyreste og sj\xc3\xa6ldneste frim\xc3\xa6rker. To af dem (samlet p\xc3\xa5 1 konvolut, "The Mauritius Bordeaux Cover") er blevet solgt i 1993 for fem millioner US$ hos David Feldman SA.\n_START_SECTION_\nGeografi\n_START_PARAGRAPH_\nMauritius er en forholdsvis ung \xc3\xb8, da den opstod for 8 millioner \xc3\xa5r siden ved store udbrud af unders\xc3\xb8iske vulkaner som f\xc3\xb8lge af den somaliske plades drift over et hotspot der nu befinder sig under Reunion. Derfor er hoved\xc3\xb8en h\xc3\xb8j med h\xc3\xb8jeste punkt i Pieter Both (823 m). Placeringen i det tropiske klimab\xc3\xa6lte g\xc3\xb8r \xc3\xb8en varm og pr\xc3\xa6get af regntider og cykloner. Naturen var oprindelig regnskov, men i dag er meget af landet opdyrket.\n_START_SECTION_\nMilj\xc3\xb8 og klima\n_START_PARAGRAPH_\nMilj\xc3\xb8et i Mauritius er typisk tropisk i kystomr\xc3\xa5derne med skove i bjergomr\xc3\xa5derne. S\xc3\xa6sonbestemte cykloner er \xc3\xb8del\xc3\xa6ggende for dets flora og fauna, selv om de genopretter sig hurtigt. Mauritius blev nummer to i et luftkvalitetsindeks udgivet af Verdenssundhedsorganisationen i 2011.  _NEWLINE_Mauritius ligger i n\xc3\xa6rheden af Stenbukken, og har et tropisk klima. Der er 2 \xc3\xa5rstider: En varm fugtig sommer fra november til april med en gennemsnitlig temperatur p\xc3\xa5 24,7 \xc2\xb0 C og en forholdsvis k\xc3\xb8lig t\xc3\xb8r vinter fra juni til september med en gennemsnitlig temperatur p\xc3\xa5 20,4 \xc2\xb0 C. Temperaturforskellen mellem \xc3\xa5rstiderne er kun 4,3 \xc2\xb0 C. De varmeste m\xc3\xa5neder er januar og februar med en gennemsnitlig dags maksimal temperatur p\xc3\xa5 29,2 \xc2\xb0 C, og de koldeste m\xc3\xa5neder er juli og august med gennemsnitlige overnattende minimumstemperaturer p\xc3\xa5 16,4 \xc2\xb0 C. \xc3\x85rlig nedb\xc3\xb8r varierer fra 900mm p\xc3\xa5 kysten til 1.500mm p\xc3\xa5 det centrale plateau. Selv om der ikke er nogen regntid, forekommer det meste af regnen i sommerm\xc3\xa5nederne. _NEWLINE_Havtemperaturen i lagunen varierer fra 22-27 \xc2\xb0 C. Det centrale plateau er meget k\xc3\xb8ligere end de omkringliggende kystomr\xc3\xa5der og kan opleve s\xc3\xa5 meget som dobbelt nedb\xc3\xb8r. Der kan ogs\xc3\xa5 v\xc3\xa6re en markant forskel i temperatur og nedb\xc3\xb8r fra den ene side af \xc3\xb8en til den anden. Lejlighedsvis forekommer der tropiske cykloner mellem januar og marts og har tendens til at forstyrre vejret i flere dage, hvilket bringer tung regn.\n_START_SECTION_\nDyreliv\n_START_PARAGRAPH_\nLandet er stadig hjemsted for nogle af verdens sj\xc3\xa6ldne planter og dyr, men menneskelig beboelse og indf\xc3\xb8relsen af ikke-indf\xc3\xb8dte dyre arter har truet den oprindelige flora og fauna. P\xc3\xa5 grund af sin vulkanske oprindelse, alder, isolation og dets unikke terr\xc3\xa6n, er Mauritius hjemsted for en mangfoldighed af flora og fauna, der normalt ikke findes i landomr\xc3\xa5der med samme st\xc3\xb8rrelse. F\xc3\xb8r den portugisiske ankomst i 1507 var der ingen jordbaserede pattedyr p\xc3\xa5 \xc3\xb8en. Dette tillod udviklingen af en r\xc3\xa6kke flyvefrie fugle og store reptilarter. Ankomsten af slaverne og kontraktbundne arbejdere og indf\xc3\xb8rslen af en r\xc3\xa6kke  fremmede arter har \xc3\xb8delagt en r\xc3\xa6kke arters naturlige habitat, og har ligeledes \xc3\xa6ndret den naturlige flora og fauna. _NEWLINE_Mindre end 2% af den oprindelige skov er nu forblevet koncentreret i Black River Gorges National Park i sydvest, Bambous Mountain Range i syd\xc3\xb8st og Moka-Port Louis Ranges i nordvest. Der er nogle isolerede bjerge, Corps de Garde, Le Morne Brabant og flere mindre \xc3\xb8er, med rester af kyst- og fastlandsdiversitet. Over 100 arter af planter og dyr er blevet udslettet, og mange flere er truet. Bevaringsaktiviteterne begyndte i 1980\'erne med gennemf\xc3\xb8relsen af programmer til reproduktion af truede fugle- og plantearter samt restaurering af levesteder i nationalparker og naturreservater._NEWLINE_Mauritius var den eneste kendte habitat for den udd\xc3\xb8de dodo, en flyvende fugl._NEWLINE_Dodoen, er efterkommere af en slags due, der bosatte sig i Mauritius for over fire millioner \xc3\xa5r siden. Ingen rovdyr angrib dem, og de havde af denne \xc3\xa5rsag mistet deres evne til at flyve. Med en v\xc3\xa6gt p\xc3\xa5 op til 50 kg (23 kg) var dodo en velkommen kilde til fersk k\xc3\xb8d til sejlerne. Et stort antal dodoer blev dr\xc3\xa6bt for mad. Senere, da hollanderne brugte \xc3\xb8en som en straffekoloni, blev nye arter introduceret til \xc3\xb8en. Rotter, grise og aber spiste Dodoens \xc3\xb8g som den lagde i jorden. Kombinationen af menneskelig udnyttelse og indf\xc3\xb8rsel af nye arter reducerede dodo bestanden v\xc3\xa6sentligt. Inden for 100 \xc3\xa5r efter ankomsten af mennesker p\xc3\xa5 Mauritius blev dodo en sj\xc3\xa6lden fugl. Den sidste blev dr\xc3\xa6bt i 1681. \xc2\xa0Mauritius er kendt for at v\xc3\xa6re hjemstedet for den udd\xc3\xb8de dronte. Dronter var kluntede fugle der overlevede fordi der ikke var rovdyr efter dem. De kunne ikke flyve, og kunne s\xc3\xa5ledes ikke overleve de \xc3\xb8kologiske forandringer efter menneskets indtr\xc3\xa6ngning. I Mare aux Songes er der fundet mange dronte-fossiler og andre fossiler efter en 50-\xc3\xa5rs t\xc3\xb8rkeperiode for 4000 \xc3\xa5r siden.\n_START_SECTION_\nChagos\n_START_PARAGRAPH_\nI 1968 opn\xc3\xa5ede Mauritius uafh\xc3\xa6ngighed fra Storbritannien. Op til uafh\xc3\xa6ngigheden blev en r\xc3\xa6kke mauritiske territorier gradvis tvangssepareret. \xc3\x98gruppen Chagos\xc3\xb8erne og dens atol Diego Garcia blev adskilt fra Mauritius i 1965, blot tre \xc3\xa5r f\xc3\xb8r nationens suver\xc3\xa6nitet fra Storbritannien. Storbritannien har siden 1965 udlejet Diego Garcia til USA._NEWLINE_Storbritannien og USA tvangsdeporterede i denne forbindelse lokalbefolkning til fastlandet p\xc3\xa5 Mauritius, og adgang til \xc3\xb8en har sidenhen v\xc3\xa6ret forbudt for alle p\xc3\xa5 n\xc3\xa6r det amerikanske milit\xc3\xa6r. Briterne\xc2\xa0og amerikanernes\xc2\xa0intimidering\xc2\xa0af lokalbefolkningen\xc2\xa0og restriktion\xc2\xa0af bes\xc3\xb8g\xc2\xa0p\xc3\xa5 \xc3\xb8en\xc2\xa0har v\xc3\xa6ret\xc2\xa0genstand for\xc2\xa0stor debat. Emnet har ikke v\xc3\xa6ret et centralt\xc2\xa0emne\xc2\xa0i den\xc2\xa0internationale udenrigspolitiske debat, da medierne er forhindret i at bes\xc3\xb8ge \xc3\xb8en, p\xc3\xa5 trods af gentagne overskridelser af menneskerettighedskonventionerne._NEWLINE_Det er vurderet at Diego Garcia er en vigtig strategisk milit\xc3\xa6rbase for USA. Basen har bl.a. v\xc3\xa6ret anvendt i forbindelse med Golfkrigene i 1991 og 2003 samt krigen i  Afghanistan._NEWLINE_Suver\xc3\xa6niteten over Chagos\xc3\xb8erne, og Diego Garcia er i dag anf\xc3\xa6gtet mellem Mauritius og Storbritannien. En vejledende udtalelse fra Den Internationale Domstol i februar 2019 fastslog, at det var stridende mod folkeretten, at Storbritannien inden Mauritius\' uafh\xc3\xa6ngighed udskilte Chagos\xc3\xb8erne. Den 22. maj 2019 vedtog FNs generalforsamling en resolution, der med et overv\xc3\xa6ldende flertal, 116 mod 6, der forlangte, at Storbritanniens giver \xc3\xb8erne tilbage til Mauritius. Vedtagelsen er dog ikke bindende for Storbritannien._NEWLINE_Mauritius h\xc3\xa6vder ud over suver\xc3\xa6nitet over \xc3\xb8en Tromelin fra Frankrig.\n_START_SECTION_\nDistrikter\n_START_PARAGRAPH_\nSelve \xc3\xb8en Mauritius er opdelt i 9 distrikter:_NEWLINE_1. Black River_NEWLINE_2. Flacq_NEWLINE_3. Grand Port_NEWLINE_4. Moka_NEWLINE_5. Pamplemousses_NEWLINE_6. Plaines Wilhems_NEWLINE_7. Port Louis_NEWLINE_8. Rivi\xc3\xa8re du Rempart_NEWLINE_9. Savanne\n_START_SECTION_\nDemografi\n_START_PARAGRAPH_\nMauritius befolkning er meget uensartet. Normalt skelnes mellem den afro-franske befolkning og den engelsk-indiske. Den sidste store indvandring skete for snart 200 \xc3\xa5r siden. _NEWLINE_Hinduer udg\xc3\xb8r 48,5\xc2\xa0% af befolkningen, kristne 32,7\xc2\xa0% og muslimer 17,3\xc2\xa0% if\xc3\xb8lge folket\xc3\xa6llingen 2011.\n_START_SECTION_\nTransport\n_START_PARAGRAPH_\nMauritius national luftfartsselskab er Air Mauritius.'